3.pielikums

Nolikumam par servera iegādi

**LĪGUMS Nr.\_\_\_\_\_ (projekts)**

*Līguma datums*

*ir pēdējā pievienotā drošā elektroniskā paraksta un laika zīmoga datums*

**Sabiedrība ar ierobežotu atbildību ”Troja”,** reģistrācijas Nr. 40003093873, adrese Rīga, Bauskas iela 143, LV-1004 (turpmāk tekstā **Pasūtītājs** ), tās valdes priekšsēdētāja Jāņa Biķa personā, kurš rīkojas saskaņā ar Statūtiem, no vienas puses,

 un **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_ (turpmāk tekstā **Piegādātājs),** tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas pamatojoties uz \_\_\_\_\_\_\_\_\_\_\_\_\_\_\_\_\_, no otras puses, bet abi kopā turpmāk Līguma tekstā saukti **Līdzēji,** bez viltus un spaidiem, brīvi paužot savu gribu, ievērojot, ka Piegādātājs ir uzvarējis iepirkumā „Servera iegāde” saskaņā ar Tehnisko un finanšu piedāvājumu kas pievienots kā Līguma pielikums Nr.1, noslēdz sekojošu Līgumu:

1. **Līguma priekšmets**
	1. Līguma priekšmets ir serveris, kā arī preču garantijas apkalpošana saskaņā ar 1.pielikumu Tehniskā specifikācija (finanšu piedāvājums), un šī Līguma nosacījumiem Pasūtītāja vajadzībām (turpmāk tekstā Prece).
	2. Piegādes vieta – SIA ”Troja”, Bauskas iela 143, Rīga.
	3. Piegādājamās Preces specifikācija un piegādes apjoms noteikts šī Līguma 1.pielikumā.
2. **Piegādes noteikumi un termiņI**
	1. Piegādātājam Preces piegāde jāveic 4 (četru) nedēļu laikā no Līguma parakstīšanas.
	2. Piegādātājs uzņemas visu atbildību par Preces nejaušu bojāeju vai bojājumiem līdz to nodošanas – pieņemšanas akta abpusējas parakstīšanas brīdim.
	3. Piegādātājs nodod Preci kopā ar to tehnisko dokumentāciju, Preces pavadzīmi - rēķinu, pieņemšanas - nodošanas aktu, preces izcelsmes un garantijas sertifikātu. Ja prece tiek piegādāta, izmantojot preču pavadzīmi rēķinu, tad papildus pieņemšanas – nodošanas akts netiek sagatavots.
	4. Ja piegādātā Prece neatbilst Līguma noteikumiem, Pasūtītājs var atteikties parakstīt nodošanas – pieņemšanas aktu līdz brīdim, kamēr visi trūkumi ir novērsti. Ja trūkumu novēršanai noteiktais laiks pārsniedz Līguma 2.1.punktā noteikto Līguma izpildes termiņu, par to tiek aprēķināts līgumsods atbilstoši Līguma nosacījumiem.
	5. Pasūtītājam ir tiesības Preci pārbaudīt un par trūkumiem paziņot 5 (piecu) darba dienu laikā pēc nodošanas – pieņemšanas akta parakstīšanas.
3. **Maksājumu un norēķinu kārtība.**
	1. Kopējā līgumcena par pilnīgu, savlaicīgu un kvalitatīvu Preces piegādi ir EUR … (summa vārdiem), Pievienotās vērtības nodoklis tiek aprēķināts un maksāts normatīvajos aktos noteiktajā apmērā un kārtībā.
	2. Pasūtītājs veic Piegādātājam samaksu 20 (divdesmit) dienu laikā pēc Preces nodošanas – pieņemšanas akta parakstīšanas un pareizi noformēta rēķina saņemšanas.
	3. Piegādātāja tehniskajā un finanšu piedāvājumā norādītajās cenās ir iekļauta Preces vērtība, iepakojuma un piegādes (transporta) izmaksas, visi valsts un pašvaldības noteiktie nodokļi (izņemot pievienotās vērtības nodokli), nodevas un citas izmaksas, kas saistītas ar Preces un to piegādi, kā arī garantijas noteikumu izpildi un tehniskās apkopes veikšanu atbilstoši Līgumam.
	4. Pasūtītājs veic samaksu par pilnīgu, savlaicīgu un kvalitatīvu Preces piegādi.
	5. Maksājumi tiek veikti ar pārskaitījumu, veicot pārskaitījumu uz Piegādātāja norādīto kontu kredītiestādē.
	6. Par maksājuma dienu uzskatāma diena, kad Pasūtītājs ir devis uzdevumu bankai veikt pārskaitījumu uz Piegādātāja rēķinā norādīto norēķinu kontu kredītiestādē.
4. **Garantija**
	1. Piegādātājs piegādā Preci, kā arī par saviem līdzekļiem veic Precei garantijas apkalpošanu Preces garantijas laikā.
	2. Garantija Precēm individuāli ir noteikta Līguma 1. pielikumā, kas atbilst Piegādātāja piedāvājumā iepirkumam norādītajam termiņam, kas sākas pēc nodošanas – pieņemšanas akta parakstīšanas.
	3. Piegādātājs garantē, ka šajā termiņā Prece atbilst standartiem, normatīvajos aktos noteiktajām un vispārpieņemtajām prasībām attiecībā uz Preces kvalitāti, saglabā drošumu un pilnīgas lietošanas īpašības.
	4. Piegādātājs garantē un nodrošina:
	5. ka piegādātā Prece ir jauna, nelietota un tajā nav iebūvētas lietotas un atjaunotas komponentes.
	6. Preces atbilstību (kvalitātes un citu rādītāju) tās izgatavotāja tehniskajai dokumentācijai, Latvijas Republikā noteiktajiem standartiem, šī Līguma noteikumiem un pielikumiem, kvalitātes sertifikātam un/vai atbilstības sertifikātam un Latvijas Republikas tiesību normatīvajiem aktiem.
	7. Garantijas laikā Piegādātājs ir atbildīgs par katru Preces defektu, ja vien tas nav radies Preces nepareizas ekspluatācijas dēļ.
	8. Par konstatētajiem defektiem Līdzēji sastāda aktu un vienojas par defektu novēršanu, nosakot termiņu, kas nav ilgāks par 1 (vienu) nedēļu.
	9. Piegādātājam, aizvietojot bojāto vienību ar funkcionāli līdzīgu, iespējams vienoties ar Pasūtītāju par ilgāku garantijas bojājumu novēršanas laiku.
	10. Garantijas laikā nepieciešamos remontdarbu un transportēšanas izdevumus sedz Piegādātājs.
	11. Ja Preces darbaspēju nav iespējams atjaunot, par ko attiecīgi tiek sastādīts akts par Preces darbaspēju neatjaunojamību, Piegādātājs uz sava rēķina apmaina konstatēto nekvalitatīvo Preci pret jaunu un kvalitatīvu un Līguma prasībām atbilstošu Preci 1 (viena) mēneša laikā no šajā punktā noteiktā akta par Preces darbaspēju neatjaunojamību sastādīšanas dienas.
	12. Ja Piegādātājs garantijas termiņā un Līgumā norādītajā laikā atsakās novērst konstatētos trūkumus un defektus, vai nenovērš tos noteiktā laikā, Pasūtītājam ir tiesības šo darbu veikšanu uzdot citai personai. Piegādātājs sedz Pasūtītājam visas izmaksas un zaudējumus, kas radušies no savlaicīgas garantijas darbu neizpildes, kā arī maksā līgumsodu saskaņā ar Līguma 6.5.punktu.
	13. Garantijas noteikumi nav spēkā, ja defekts radies vandālisma vai Preces nepareizas lietošanas rezultātā.
5. **NEPĀRVARAMA VARA**
	1. Līgumam pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši Līdzēju līgumsaistību izpildi.
	2. Izveidojoties nepārvaramas varas situācijai, viena Puse par to nekavējoties, ne vēlāk kā 3 (trīs) darba dienu laikā pēc šādu apstākļu iestāšanās dienas, paziņo otrai Pusei rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, jānorāda tās ilgums. Puse, kas nokļuvusi nepārvaramas varas apstākļos, iesniedz otrai Pusei izziņas, u.c. dokumentus, ko izsniegušas kompetentas iestādes, kas apstiprina nepārvaramas varas un apstākļu iestāšanos.
	3. Nepieciešamības gadījumā, atsevišķi vienojoties un ievērojot nepārvaramas varas sekas, Līdzēji nosaka saistību izpildes termiņa pagarinājumu, papildus noteikumus.
6. **LĪDZĒJU ATBILDĪBA**
	1. Līdzēji ir atbildīgi par Līguma izpildi saskaņā ar Latvijas Republikā spēkā esošajiem normatīvajiem aktiem.
	2. Līdzēji ir savstarpēji atbildīgi par līgumsaistību nepildīšanu un to nepienācīgu izpildi. Šajā gadījumā jāatlīdzina otrai Pusei nodarītie zaudējumi.
	3. Ja Pasūtītājs nokavē kādu no Līgumā noteiktajiem maksājuma termiņiem Piegādātājam, tad tas maksā Piegādātājam līgumsodu 0,1% (nulle komats viena procenta) apmērā no nesamaksātās summas par katru nokavēto dienu, bet ne vairāk par 10% (desmit procenti) no Līgumā noteiktās līgumcenas.
	4. Ja Piegādātājs nokavē Līgumā 2.1.punktā minēto Preces piegādes termiņu, tad tas maksā Pasūtītājam līgumsodu 0,1% (nulle komats viena procenta) apmērā no Līgumā noteiktās līgumcenas par nepiegādāto Preču apjomu par katru nokavēto dienu.
	5. Gadījumā, ja Piegādātājs neveic Līgumā atrunātos Preces garantijas remonta pienākumus, vai garantijas remonta termiņa kavējums pārsniedz 10 (desmit) kalendārās dienas, Pasūtītājs ir tiesīgs prasīt līgumsodu 5% (piecu procentu) apmērā no garantijas remontā nodotās Preces vērtības. Līgumsoda samaksa neatbrīvo Piegādātāju no Līguma 4.9.punktā atrunātā zaudējumu atlīdzināšanas pienākuma.
	6. Ja Piegādātājs pēc Līguma noslēgšanas atsakās izpildīt Līgumu pilnībā vai kavē Preču piegādi vairāk kā 30 dienas, Pasūtītājam ir tiesības paziņot rakstveidā Piegādātājam, ka kavējuma dēļ tas ir zaudējis interesi par Līguma izpildi, prasīt Līgumsoda samaksu par pasūtījuma neizpildi, kas atbilst 15 % no Līguma neizpildītā apjoma, vienpusēji atkāpjoties no Līguma.
7. **STRĪDU IZSKATĪŠANA**
	1. Visus strīdus un domstarpības par Līguma saistību izpildi Līdzēji risina savstarpējo pārrunu ceļā.
	2. Strīdus un domstarpības, ko neizdodas atrisināt savstarpējo pārrunu ceļā, Līdzēji risina Latvijas Republikas tiesā Civilprocesa likuma noteiktajā kārtībā, ievērojot Līguma noteikumus un Latvijas Republikā spēkā esošos normatīvos aktus.
8. **LĪGUMA DARBĪBAS LAIKS, GROZĪŠANA UN IZBEIGŠANA**
	1. Līgums stājas spēkā ar tā parakstīšanas dienu un ir spēkā līdz brīdim, kad Līdzēji pilnībā izpildījušas savas saistības.
	2. Līgums var tikt grozīts Līdzējiem savstarpēji vienojoties un parakstot attiecīgo vienošanos. Jebkuras izmaiņas vai papildinājumi Līgumā jānoformē rakstiski un jāparaksta abiem līdzējiem.
	3. Līdzēji var grozīt Līgumā noteikto Preces piegādes kārtību, ja šādu grozījumu nepieciešamību pamato objektīvi apstākļi, kas nav atkarīgi no Līdzēju gribas, vai lai novērstu kļūdas.
	4. Līguma izbeigšana iespējama tikai Līgumā un normatīvajos aktos noteiktajos gadījumos, kā arī pēc Līdzēju vienošanās.
9. **Pārstāvji un kontaktinformācija**
	1. Pasūtītāja pārstāvis ar Līgumu saistītu jautājumu risināšanā, kā arī attiecībā uz piegādes izpildi ir: Harijs Ķeņģis, tālrunis GSM 26 453 396, e-pasts: harijs.kengis@finieris.lv .
	2. Piegādātāja pārstāvis ar Līgumu saistītu jautājumu risināšanā, kā arī attiecībā uz piegādes izpildi ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Līdzēji vienojas, ka katram ir tiesības jebkurā laikā mainīt savu Līgumā norādīto kontaktpersonu. Kontaktpersonas maiņas gadījumā nekavējoties rakstiski jāinformē otra Līdzēji par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
	4. Līdzēju atbildīgās kontaktpersonas ir atbildīgas par Līguma saistību izpildes kontroli, nodrošina Līdzēju komunikāciju, dokumentu sagatavošanu Līguma saistību izpildes jautājumos.
	5. Visa informācija, kas saistīta ar Līguma izpildi, Līdzēju strīda gadījumā par oficiālu tiks uzskatīta, ja kontaktpersonas būs izmantojušas rakstveida komunikāciju (līguma 9.1. un 9.2.apakšpunktā norādītās e-pasta adreses).
10. **NOBEIGUMA NOTEIKUMI**
	1. Pienākumi un tiesības, kas nav ietvertas šajā Līgumā, tiek regulēti atbilstoši Latvijas Republikas normatīvajiem aktiem.
	2. Ja kāds no Līguma nosacījumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Līdzēji piemēro Līgumu atbilstoši spēkā esošajiem normatīvajiem aktiem.
	3. Ja kādam no Līdzējiem tiek mainīti rekvizīti, tad Līdzējs nekavējoties elektroniski paziņo par to otram Līdzējam (viena Līdzēja kontaktpersonai informējot otra Līdzēja kontaktpersonu). Ja Līdzējs neizpilda šī apakšpunkta nosacījumus, uzskatāms, ka otrs Līdzējs ir pilnībā izpildījis savas saistības, lietojot šajā Līgumā esošo informāciju par otru Līdzēju.
	4. Līdzēju reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, vai tiek mainīti to vadītāji, Līgums paliek spēkā un tā nosacījumi ir saistoši Līdzēju tiesību un saistību pārņēmējam. Pārdevējs brīdina Pircēju par šādu apstākļu iestāšanos 5(piecas) dienas iepriekš.
	5. Šī Līguma visi pielikumi, kā arī visas šī Līguma ietvaros rakstiski noformētās un Pušu parakstītās izmaiņas un papildinājumi ir neatņemamas Līguma sastāvdaļas.
	6. Līgums ir sastādīts uz 4 (četrām) lapām, tam pievienots, Līguma 1.pielikums “Tehniskā specifikācija ( finanšu piedāvājumu)” uz 1 (vienas) lapas.
	7. Līgums un tā pielikums ir sastādīts un parakstīts ar drošu elektronisko parakstu.
11. **Līdzēju juridiskās adreses un rekvizīti**

|  |  |  |
| --- | --- | --- |
|

|  |  |
| --- | --- |
| **Pasūtītājs:** SIA “Troja” Adrese: Bauskas iela 143, Rīga, LV-1004Tālrunis: 67 607 411; e-pasts: troja@finieris.lvReģ.Nr.40003093873A/S „SEB banka”Konta Nr.LV79UNLA000200646911 8Kods UNLALV2X Valdes priekšsēdētājs J. Biķis | **Piegādātājs:** |

 |

Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.